
29.
[bookmark: _Hlk240550712]Par Ogres novada pašvaldības dalību konkursā ar projektu “Futbola stadiona sintētiskā laukuma seguma būvniecība Reinpētera ielā 2, Ikšķilē”

Saskaņā ar Ogres novada Attīstības programmas 2022. - 2027. gadam Investīciju plānā iekļauto 2. vidējā termiņa prioritātes “Pakalpojumu pieejamība un augstvērtīga dzīvesvide” rīcības virziena RV-3 “Konkurētspējīgu sporta pakalpojumu nodrošināšana” uzdevuma U-3.2. “Veicināt sporta infrastruktūras un sporta iestāžu materiāli tehniskās bāzes attīstību atbilstoši inovatīvajiem tehniskajiem risinājumiem” 3.2.2. projektu “Sporta infrastruktūras attīstība Reinpētera ielā 2, Ikšķilē”, ir plānots izveidot futbola laukumu Reinpētera ielā 2, Ikšķilē.
Viedās administrācijas un reģionālās attīstības ministrija (turpmāk - VARAM) 2026. gada 10. septembrī ir izsludinājusi projektu konkursu futbola stadionu sintētisko laukumu segumu atjaunošanai un izbūvei. Konkursa “Reģionālās attīstības atbalsta pasākums - infrastruktūras pielāgošana un uzturēšana” mērķis ir veicināt sporta infrastruktūras attīstību pašvaldībās. Ogres novada pašvaldība (turpmāk – Pašvaldība) saņēmusi uzaicinājumu piedalīties konkursā un iesniegt VARAM projekta pieteikumu līdz 2026. gada 12. oktobrim. Projekta īstenošana saskaņā ar konkursa nolikumu ir 24 mēneši.
2026. gada 21. septembrī notika Pašvaldības sporta attīstības konsultatīvās komisijas sēde, kurā tika izskatīts jautājums par futbola attīstības iespējām Reinpētera ielā 2, Ikšķilē. Saskaņā ar veiktajiem aprēķiniem futbola laukuma Reinpētera ielā 2, Ikšķilē būvniecība izmaksās 1 600 000 EUR (viens miljons seši simti tūkstoši euro).
Pamatojoties uz Pašvaldību likuma 4. panta pirmās daļas 7. punktu, un likumu “Par valsts budžetu 2026. gadam un budžeta ietvaru 2026., 2027. un 2028. gadam” valsts budžeta pasākuma “Reģionālās attīstības atbalsta pasākums - infrastruktūras pielāgošana un uzturēšana”,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:
  
1. [bookmark: _Hlk47516316]Apstiprināt dalību konkursā “Reģionālās attīstības atbalsta pasākums – infrastruktūras pielāgošana un uzturēšana” 2026. gadā ar projektu “Futbola stadiona sintētiskā laukuma seguma būvniecība Reinpētera ielā 2, Ikšķilē” (turpmāk - projekts), un projekta apstiprināšanas gadījumā uzņemties saistības projekta ietvaros 2026. - 2028. gadā.
2. Projekta apstiprināšanas gadījumā šim mērķim nepieciešamais attiecināmo izmaksu finansējums ir 1 600 000 EUR (viens miljons seši simti tūkstoši euro), kas sastāv no:
2.1. valsts budžeta finansējuma attiecināmo izmaksu segšanai 250 000 EUR (divi simti piecdesmit tūkstoši euro) apmērā;
       2.2. projekta iesniedzēja – Ogres novada pašvaldības līdzfinansējuma 1 350 000 EUR (viens miljons trīs simti piecdesmit tūkstoši euro) apmērā.
3. Uzdot Ogres novada pašvaldības Centrālās administrācijas Attīstības un plānošanas nodaļai iesniegt projekta pieteikumu Viedās administrācijas un reģionālās attīstības ministrijā līdz 2026. gada 12. oktobrim.
4. Kontroli par lēmuma izpildi uzdot Ogres novada pašvaldības izpilddirektoram.

